Publication: Magyar Közlöny
Issue: MK-1998-85 (Year: 1998, Number: 85)
Era: 1990-2004
Section: 64/1993. (XII. 22.) AB határozat szerint „A tulajdonhoz
Paragraph Index: 91

(1) bekezdése az Alkotmánybíróság által eddig felül nem vizsgált sajátos előírásokat tartalmaz, amelyeket az indítványozó nem támadott. Az Lt. 31. § (3) bekezdésének kifogásolt rendelkezése az önkormányzatokra, mint közhatalmi szervekre bírósági ítélet közvetítésével olyan sajátos közszolgáltatási feladatot hárít, amelynek bírósági előírásával összefüggésben a törvényalkotó nem kívánt jogorvoslati jogot biztosítani. Az Alkotmánybíróság ezt a megoldást önmagában tekintve nem minősítette alkotmányellenesnek. A kifogásolt megoldást előíró törvényi szabályozás alkotmánybírósági felülvizsgálatát pedig — amint ezt az elbírált ügy is kifejezi — az önkormányzatok is kezdeményezhették. 6.4. Az Alkotmánybíróság azért alkalmazta az alkotmányellenes rendelkezés későbbi időpontban történő megsemmisítését, hogy a törvényalkotó mérlegelhesse, milyen alkotmányos szabályozással kívánja felváltani a megsemmisített rendelkezést. Ha a törvényalkotó fenn kívánja tartani annak lehetőségét, hogy az önkormányzat a házasság felmondását kimondó ítélet keretében a saját elhelyezési kötelezettség kimondása nélkül az önkormányzati lakás elhagyására kötelezett fél elhelyezéséről gondoskodjék, nem hagyhatja figyelmen kívül az Lt.-nek azokat a rendelkezéseit, amelyek az önkormányzati lakás szociális helyzet alapján történő bérbeadására vonatkoznak. Az önkormányzat számára általános elhelyezési kötelezettséget előíró, megsemmisített rendelkezés visszaállítása esetén pedig a törvényalkotónak rendelkeznie kell a kötelezettség teljesítésének feltételeiről, illetve megvalósulási módjáról is. Mindezek alapján az Alkotmánybíróság a rendelkező részben foglaltak szerint határozott. Dr. Sólyom László s. k., az Alkotmánybíróság elnöke Dr. Ádám Antal s. k., Dr. Bagi István s. k., előadó alkotmánybíró alkotmánybíró Dr. Erdei Árpád s. k., Dr. Holló András s. k., alkotmánybíró alkotmánybíró Dr. Kilényi Géza s. k., Dr. Kiss László s. k., alkotmánybíró alkotmánybíró Dr. Lábady Tamás s. k., Dr. Németh János s. k., alkotmánybíró alkotmánybíró Dr. Tersztyánszky Ödön s. k., Dr. Vörös Imre s. k., alkotmánybíró alkotmánybíró Alkotmánybírósági ügyszám: 482/B/1997/5. 1998/85. szám Az Alkotmánybíróság 38/1998. (IX. 23.) AB határozata A MAGYAR KÖZTÁRSASÁG NEVÉBEN! Az Alkotmánybíróság jogszabály alkotmányosságának utólagos vizsgálata iránt benyújtott indítvány alapján meghozta a következő határozatot: Az Alkotmánybíróság megállapítja, hogy a Vámospércs Község Képviselő-testülete által a közterület használatáról

Source: https://magyarkozlony.hu/hivatalos-lapok/c58dfd2ce1b4102ede7944f567869fbc618b3580/dokumentumok/104a4127216974e0d61eded05332b0da0549e2cd/letoltes